钦定古今图书集成/历象汇编/岁功典/第099卷 > 苦寒行 前人
## 钦定古今图书集成/历象汇编/岁功典/第099卷 > 苦寒行 前人

《北上太行山》，艰哉何巍巍！羊肠坂诘屈，车轮为之摧。
树木何萧瑟，北风声正悲。熊罴对我蹲，虎豹夹路啼。
谿谷少人民，雪落何霏霏。延颈长叹息，远行多所怀。
我心何怫郁，思欲一东归，水深桥梁绝。中路〈一作道〉《正
徘徊》迷惑失故路，薄暮无宿栖。行行日已远，人马同
时饥。担囊行取薪，斧冰持作糜。悲彼《东山》诗，悠悠使
我哀。〈晋乐所奏分六解每解叠首二句〉